ระเบียบการท่าอากาศยานแห่งประเทศไทยระเบียบการท่าอากาศยานแห่งประเทศไทยว่าด้วยเครื่องแบบพนักงาน พ.ศ. 2524----------อาศัยอำนาจตามความในมาตรา18 (11) แห่งพระราชบัญญัติการท่าอากาศยานแห่งประเทศไทย พุทธศักราช 2522 คณะกรรมการการท่าอากาศยานแห่งประเทศไทยออกระเบียบไว้ดังต่อไปนี้ข้อ 1 ระเบียบนี้เรียกว่า `ระเบียบการท่าอากาศยานแห่งประเทศไทยว่าด้วยเครื่องแบบพนักงาน พ.ศ.2524'ข้อ 2 ระเบียบนี้ให้ใช้บังคับตั้งแต่วันที่ 1 มีนาคม พ.ศ. 2524 เป็นต้นไปข้อ 3 เครื่องแบบทั่วไปของพนักงานชาย ประกอบด้วย ก. หมวก ข. เสื้อ ค. กางเกง ง. เข็มขัด จ. รองเท้าส่วนของเครื่องแบบแต่ละส่วนมีรายละเอียดดังนี้ก. หมวก ตัวหมวกทรงหม้อตาลสีน้ำเงินดำ ประกอบด้วย (1) กะบังหมวกทำด้วยหนังหรือวัสดุเทียมหนังสีดำพื้นกะบังด้านล่างสีดำ สำหรับระดับหัวหน้ากองหรือเทียบเท่าขึ้นไป ที่ขอบโค้งของกะบังด้านบนปักด้วยดิ้นเงินหรือโลหะสีเงิน รูปช่อชัยพฤกษ์ข้างละ1 ช่อ เว้นช่วงกลางบนพื้นสักหลาดสีดำ และสำหรับผู้อำนวยการฝ่ายหรือเทียบเท่าขึ้นไปที่ขอบโค้งของกะบังด้านบนปักด้วยดิ้นสีเงินหรือโลหะสีเงิน รูปช่อชัยพฤกษ์ข้างละ 2 ช่อเว้นช่วงกลางบนพื้นสักหลาดสีดำ (2) สายรัดคางเป็นแถบดิ้นเงินหรือแถบโลหะสีเงินกว้าง 1.2 เซนติเมตร (3)ดุมตรึงปลายสายรัดคาง ข้างละ 1 ดุม ใช้ดุมโลหะสีเงินตรา ทอท. ขนาดเล็ก (4)ผ้าพันหมวกสีดำลายถัก (5)ตราหน้าหมวก ใช้ตรา ทอท. ประกอบปีก ทำด้วยโลหะสีเงินข. เสื้อ ใช้เสื้อคอพับสีฟ้าอ่อนแขนยาวหรือแขนสั้นมีกระเป๋าซึ่งไม่มีสาบ เย็บติดที่อกเสื้อข้างละ1 กระเป๋า ใบปกกระเป๋าเป็นรูปสี่เหลี่ยมผืนผ้า มุมกระเป๋าและมุมปกกระเป๋าเป็นรูปตัดพองามที่ปากกระเป๋าทั้งสองข้างติดกระดุมข้างละ 1ดุมสำหรับขัดใบปกกระเป๋าตัวเสื้อผ่าอกตลอด สาบในติดดุมตามแนวอกเสื้อ 5ดุม ระยะห่างกันพอสมควร บนบ่าเสื้อมีอินทรธนูอ่อนสีเดียวกับเสื้อ ยาวตามความยาวของบ่าตอนปลายขัดดุมติดกับตัวเสื้อเพื่อใช้สอดเครื่องหมายระดับตำแหน่ง สำหรับเสื้อแขนยาวให้ติดดุมรัดข้อมือข้างละ 1 ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าซ้ายและประดับเครื่องหมายแสดงความสามารถตามระเบียบของเครื่องหมายนั้น ๆค. กางเกง ใช้กางเกงสีน้ำเงินดำ ไม่พับปลายขาปลายขายาวชิดตาตุ่ม ที่ขอบกางเกงมีหูทำด้วยผ้าสีเดียวกับกางเกง ด้านหน้า 2 หู ด้านข้าง 2 หู และด้านหลัง 3 หูสำหรับสอดเข็มขัดที่แนวตะเข็บกางเกงด้านข้างมีกระเป๋าเจาะข้างละ 1กระเป๋า ที่ด้านหลังมีกระเป๋าเจาะข้างละ 1 กระเป๋าไม่มีปกกระเป๋าง. เข็มขัด สายเข็มขัดทำด้วยด้ายถักสีน้ำเงินดำกว้าง 3.2 เซนติเมตร หัวเข็มขัดทำด้วยโลหะสีเงินด้านเป็นรูปสี่เหลี่ยมผืนผ้าทางนอน ขนาดกว้าง 3.5เซนติเมตร ยาว 5.6 เซนติเมตรมีตรา ทอท. ติดฝังอยู่กึ่งกลางหัวเข็มขัดปลายสายหุ้มด้วยโลหะสีเงินกว้างเท่าสายเข็มขัดจ. รองเท้า รองเท้าหุ้มส้นหรือหุ้มข้อ หนังหรือวัสดุเทียมหนังสีดำถุงเท้าสีดำไม่มีลวดลายข้อ 4 เครื่องแบบทั่วไปของพนักงานหญิง ประกอบด้วย ก. หมวก ข. เสื้อ ค. กระโปรง ง. เข็มขัด จ. รองเท้าส่วนของเครื่องแบบแต่ละส่วนมีรายละเอียดดังนี้ ก.หมวก ตัวหมวกทรงอ่อนพับปีกสีน้ำเงินดำ ที่หน้าหมวกติดตรา ทอท. ประกอบปีกทำด้วยโลหะสีเงิน ข. เสื้อ ใช้เสื้อคอแบะสีฟ้าอ่อน แขนยาวหรือแขนสั้นมีสาบในด้านหลังมีสาบไหล่ บนบ่ามีอินทรธนูอ่อนสำหรับสอดเครื่องหมายระดับตำแหน่งสีเดียวกับเสื้อ ยาวตามความยาวของบ่าตอนปลายขัดดุมติดกับตัวเสื้อสำหรับเสื้อแขนยาวมีดุมรัดข้อมือข้างละ 1 ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อด้านซ้ายและประดับเครื่องหมายแสดงความสามารถตามระเบียบของเครื่องหมายนั้นๆ ค. กระโปรงใช้กระโปรงสีน้ำเงินดำทรงตรง หรือเข้ารูปยาวปิดเข่าป้ายทบด้านหลัง ง. เข็มขัดอนุโลมตามแบบพนักงานชาย จ. รองเท้าใช้รองเท้าหุ้มส้นหรือหนังวัสดุเทียมหนังสีดำแบบปิดปลายเท้าข้อ 5 เครื่องแบบชุดปฏิบัติงานของเจ้าหน้าที่ที่รักษาความปลอดภัยประกอบด้วย ก. หมวก ข. เสื้อ ค. กางเกง ง. เข็มขัด จ. รองเท้า ฉ. สายนกหวีด ช.เครื่องหมายระบุหน้าที่1)ส่วนของเครื่องแบบของเจ้าหน้าที่รักษาความปลอดภัย ซึ่งทำหน้าที่เกี่ยวกับการรักษาการณ์แต่ละส่วน มีรายละเอียดดังนี้ (1) หมวกรายละเอียดเช่นเดียวกับข้อ 3 ก. (2) เสื้อใช้ผ้าสีน้ำเงินดำ โดยมีรายละเอียดเช่นเดียวกับข้อ 3 ข. (3) กางเกงรายละเอียดเช่นเดียวกับข้อ 3 ค. (4) เข็มขัด ใช้หนังสีดำขนาดกว้าง 5 เซนติเมตรหัวเข็มขัดทำด้วยโลหะเป็นรูปสี่เหลี่ยมผืนผ้าทางนอน มีรูสำหรับกลัดเข็มกลัด 2 รู (5) รองเท้า ใช้รองเท้าหุ้มส้นหรือหุ้มข้อทำด้วยหนังหรือวัสดุหนังสีดำ ไม่มีลวดลายและถุงเท้าสีดำไม่มีลวดลาย (6) สายนกหวีดสีน้ำเงินคล้องไหล่ซ้าย (7) เครื่องหมายระบุหน้าที่ ใช้แถบผ้าสีน้ำเงินกว้าง 2.4 เซนติเมตร ยาวพอเหมาะกับตัวอักษรภาษาไทยและภาษาอังกฤษปักด้วยด้ายสีเหลือง ขนาด 0.6 เซนติเมตรความว่า `รปภ.'ไว้ข้างบน`SECURITY GUARD' ไว้ข้างล่างรอบแถบเย็บซิกแซ็กด้วยด้ายสีเหลืองโค้งไปตามแนวตะเข็บไหล่เสื้อด้านซ้าย2)ส่วนของเครื่องหมายของเจ้าหน้าที่รักษาความปลอดภัยซึ่งทำหน้าที่เกี่ยวกับการจราจรแต่ละส่วน มีรายละเอียดดังนี้ (1) หมวกเสื้อ กางเกง เข็มขัด รองเท้า ถุงเท้า มีรายละเอียดเช่นเดียวกับ 1) (2)สายนกหวีดสีขาวคล้องที่ไหล่ซ้าย (3) เครื่องหมายระบุหน้าที่ มีรายละเอียดเช่นเดียวกับ 1) (8)แต่แตกต่างกันที่ปักตัวอักษรภาษาไทยและภาษาอังกฤษด้วยด้ายสีขาว ความว่า `รปภ.' ไว้ข้างบน และ `SECURITYTRAFFIC' ไว้ข้างล่าง รอบแถบเย็บซิกแซ็กด้วยด้ายสีขาว (4) ถุงมือทำด้วยผ้าฝ้ายผสมใยเคมีสีขาว3)ส่วนของเครื่องหมายของเจ้าหน้าที่รักษาความปลอดภัย ซึ่งทำหน้าที่เกี่ยวกับการตระเวนระงับเหตุ แต่ละส่วนมีรายละเอียดดังนี้ (1) หมวกใช้หมวกแบเร่ต์สีดำ ตราหน้าหมวกใช้ตรา ทอท. ทำด้วยโลหะสีเงิน (2) เสื้อกางเกง เข็มขัด รองเท้า ถุงเท้า และสายนกหวีด มีรายละเอียดเช่นเดียวกับ 1) (3) เครื่องหมายระบุหน้าที่ มีรายละเอียดเช่นเดียวกับ 1) (8)แต่แตกต่างกันที่พื้นใช้สีเขียวใบไม้ปักด้วยไหมอักษรภาษาไทย และภาษาอังกฤษด้วยด้ายสีแดงความว่า `รปภ.'ไว้ข้างบนและ `SECURITY PATROL' ไว้ข้างล่างรอบแถบเย็บซิกแซ็กด้วยด้ายสีแดงข้อ 6ให้มีเครื่องหมายระดับตำแหน่งเป็นแถบดิ้นสีเงินหรือโลหะสีเงินเย็บติดกับปลอกสักหลาดหรือผ้าสีน้ำเงินดำเหนือเครื่องหมายประทับตรา ทอท. โลหะสีเงินขนาดเล็ก ห่างจากแถบดิ้นเงินหรือโลหะสีเงิน 0.5 เซนติเมตร ใช้สอดเข้ากับอินทรธนูทั้งสองข้างเครื่องหมายระดับตำแหน่งมีดังนี้ ก. เสมียน หรือเทียบเท่า ใช้แถบดิ้นเงินหรือโลหะสีเงินกว้าง 0.5 เซนติเมตร 2แถบ ระยะห่างระหว่างแถบ 0.5 เซนติเมตร ข. ประจำแผนกหรือเทียบเท่า ใช้แถบดิ้นเงินหรือโลหะสีเงินกว้าง 1 เซนติเมตร 1 แถบ ค. ผู้ช่วยหัวหน้าแผนก หรือเทียบเท่า ใช้แถบดิ้นเงินหรือโลหะสีเงินกว้าง 1เซนติเมตร 2 แถบ ระยะห่างระหว่างแถบ 0.5 เซนติเมตร ง. ผู้ช่วยหัวหน้ากอง,หัวหน้าแผนก หรือเทียบเท่า ใช้แถบดิ้นเงินหรือโลหะสีเงินกว้าง1 เซนติเมตร 3 แถบ ระยะห่างระหว่างแถบ 0.5 เซนติเมตร จ. ผู้ช่วยผู้อำนวยการกอง, หัวหน้ากองหรือเทียบเท่าใช้แถบดิ้นเงินหรือโลหะสีเงินกว้าง 1 เซนติเมตร 4 แถบ ระยะห่างระหว่างแถบ 0.5 เซนติเมตร ฉ. ผู้ช่วยผู้อำนวยการฝ่าย, ผู้อำนวยการกอง หรือเทียบเท่าใช้แถบดิ้นสีเงินหรือโลหะสีเงิน กว้าง 1 เซนติเมตร 4 แถบ โดยวางชิดติดกัน 2 แถบ ช. ผู้อำนวยการฝ่าย หรือเทียบ ใช้แถบดิ้นเงินหรือโลหะสีเงินกว้าง 1 เซนติเมตร 4แถบ โดยวางชิดติดกัน 3 แถบ ซ. ผู้ว่าการ, รองผู้ว่าการ หรือเทียบเท่าใช้แถบดิ้นเงินหรือโลหะสีเงินกว้าง1เซนติเมตร 5 แถบ โดยวางชิดติดกัน 4 แถบข้อ 7 ให้มีป้ายชื่อทำด้วยโลหะ พื้นสีดำขนาดกว้างไม่เกิน 2.5 เซนติเมตร ยาวไม่เกิน 7.5เซนติเมตร แสดงชื่อตัว ชื่อสกุลเป็นตัวอักษรภาษาไทยสีขาวอยู่แถวบน และภาษาอังกฤษอยู่แถวล่างประดับที่อกเสื้อเหนือกระเป๋าบนขวาพนักงานตั้งแต่ระดับตำแหน่งหัวหน้ากอง หรือเทียบเท่าลงมาให้ติดป้ายชื่อตามวรรคหนึ่งข้อ 8ในการปฏิบัติหน้าที่เวรหรือกะให้พนักงาน ทอท. แต่งเครื่องแบบทั่วไป หรือเครื่องแบบชุดปฏิบัติงาน ตามแต่กรณี ส่วนการแต่งเครื่องแบบในโอกาสอื่นให้ปฏิบัติตามที่ผู้ว่าการกำหนดข้อ 9 ให้ผู้ว่าการรักษาการให้เป็นไปตามระเบียบนี้การท่าอากาศยานแห่งประเทศไทยประกาศณ วันที่ 2 มีนาคม พ.ศ. 2525พลอากาศเอก พะเนียง กานตรัตน์ประธานกรรมการการท่าอากาศยานแห่งประเทศไทย